CELEX: 32006R1208
Language: sl
Date: 2006-08-08 00:00:00
Title: Uredba Komisije (ES) št. 1208/2006 z dne  8. avgusta 2006  o prepovedi ribolova na skušo v območjih ICES IIa (vode ES), IIIa, IIIb, c, d (vode ES) in IV za plovila, ki plujejo pod zastavo Združenega kraljestva

10.8.2006   
            
            
               SL
            
            
               Uradni list Evropske unije
            
            
               L 219/10
            
         
      UREDBA KOMISIJE (ES) št. 1208/2006
   z dne 8. avgusta 2006
   o prepovedi ribolova na skušo v območjih ICES IIa (vode ES), IIIa, IIIb, c, d (vode ES) in IV za plovila, ki plujejo pod zastavo Združenega kraljestva
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 2371/2002 z dne 20. decembra 2002 o ohranjevanju in trajnostnem izkoriščanju ribolovnih virov v okviru skupne ribiške politike (1), in zlasti člena 26(4) Uredbe,
   ob upoštevanju Uredbe Sveta (EGS) št. 2847/93 z dne 12. oktobra 1993 o oblikovanju nadzornega sistema na področju skupne ribiške politike (2), in zlasti člena 21(3) Uredbe,
   ob upoštevanju naslednjega:
   
               (1)
            
            
               Uredba Sveta (ES) št. 51/2006 z dne 22. decembra 2005 o določitvi ribolovnih možnosti in s tem povezanih pogojev za nekatere staleže rib in skupine staležev rib, ki se uporabljajo v vodah Skupnosti in za plovila Skupnosti v vodah, kjer so potrebne omejitve ulova, za leto 2006 (3), določa kvote za leto 2006.
            
         
               (2)
            
            
               V skladu s podatki, ki so bili sporočeni Komisiji, so plovila, ki plujejo pod zastavo države članice ali so registrirana v državi članici iz Priloge, izčrpala kvoto za leto 2006 za ulov staležev iz Priloge k tej uredbi.
            
         
               (3)
            
            
               Zato je treba prepovedati ribolov na zadevni stalež, njegovo shranjevanje na krovu, pretovarjanje in iztovarjanje –
            
         SPREJELA NASLEDNJO UREDBO:
   Člen 1
   Izčrpanje kvote
   Ribolovna kvota za stalež iz Priloge k tej uredbi, ki je bila za leto 2006 dodeljena državi članici iz Priloge, velja od datuma iz navedene priloge za izčrpano.
   Člen 2
   Prepovedi
   Ribolov na stalež iz Priloge k tej uredbi, ki ga opravljajo plovila, ki plujejo pod zastavo države članice ali so registrirana v državi članici iz Priloge, se prepove z datumom, določenim v navedeni prilogi. Od tega datuma naprej je tudi prepovedano shranjevanje na krovu, pretovarjanje in iztovarjanje navedenega staleža, ki ga ulovijo zadevna plovila.
   Člen 3
   Začetek veljavnosti
   Ta uredba začne veljati dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 8. avgusta 2006
      
         
            Za Komisijo
         
         Jörgen HOLMQUIST
         
         
            Generalni direktor za ribištvo in pomorske zadeve
         
      
   
   
      (1)  UL L 358, 31.12.2002, str. 59.
   
      (2)  UL L 261, 20.10.1993, str. 1. Uredba, kakor je bila nazadnje spremenjena z Uredbo (ES) št. 768/2005 (UL L 128, 21.5.2005, str. 1).
   
      (3)  UL L 16, 20.1.2006, str. 1. Uredba, kakor je bila nazadnje spremenjena z Uredbo (ES) št. 941/2006 (UL L 173, 27.6.2006, str. 1).
   
      PRILOGA
      
                  Št.
               
               
                  16
               
            
                  Država članica
               
               
                  Združeno kraljestvo
               
            
                  Stalež
               
               
                  MAC/2A34.
               
            
                  Vrsta
               
               
                  Skuša (Scomber scombrus)
               
            
                  Območje
               
               
                  IIa (vode ES), IIIa, IIIb, c, d (vode ES), IV
               
            
                  Datum
               
               
                  19. julija 2006